บาทเปิด 35.16/17 บาทต่อดอลล่าร์ แนวโน้มทรงตัว
เงินบาทเปิดตลาด 35.16/17 บาทต่อดอลล่าร์ แนวโน้มทรงตัว รอลุ้น เบร็กซิต 24 มิ.ย.  แต่มองความผันผวนเริ่มลดลง
23 มิ.ย. 2559

เงินบาทเปิดตลาด 35.16/17 บาทต่อดอลล่าร์ แนวโน้มทรงตัว รอลุ้น เบร็กซิต 24 มิ.ย.  แต่มองความผันผวนเริ่มลดลง
นักบริหารเงิน ธนาคารธนชาต เปิดเผยว่า เงินบาทเปิดตลาดเช้านี้ 35.16/17 บาท/ดอลลาร์ แข็งค่าจากเย็นวานนี้ที่ปิดตลาดอยู่ที่ระดับ 35.22/23 บาท/ดอลลาร์
"คิดว่าอาจจะทรงๆ อาจจะวิ่งประมาณ 10 สตางค์ รอดูผลประชามติเบร็กซิต ภาพรวมความเคลื่อนไหวในตลาดต่างประเทศวันนี้ ดอลลาร์ลง ทองคำขึ้น จริงๆแล้วก็ยังมีความไม่แน่นอนเพราะโพลล์ที่ออกมาก็ยังไม่ค่อยชัดเจน ยังก้ำกึ่ง ต้องรอดูของจริงวันพรุ่งนี้" นักบริหารเงิน กล่าว
นักบริหารเงิน ประเมินความเคลื่อนไหวของเงินบาทวันนี้ คาดว่า ด้านล่างน่าจะอยู่แถวๆ 35.15 บาท/ดอลลาร์ ส่วนด้านบนน่าจะอยู่แถวๆ 35.25 บาท/ดอลลาร์
นักบริหารเงิน กล่าวว่า วันนี้ตลาดอาจจะเงียบๆ ความผันผวนอาจจะเริ่มลดลง ตัวไหนที่ลงมาก็มีการ Take Positions กัน แต่ที่เห็นขึ้นมาค่อนข้างเยอะคือเงินปอนด์ต่อดอลลาร์ จากช่วงก่อนหน้านี้อยู่ที่ 1.41-1.42 ปอนด์/ดอลลาร์ วันนี้ขยับมาที่ 1.48 ปอนด์/ดอลลาร์
หากผลออกมาว่าอังกฤษยังอยู่ในอียู เงินปอนด์ซึ่งแข็งค่าขึ้นมาเยอะแล้วก็อาจจะลงก็ได้ แต่ถ้าออกมาว่าไม่อยู่ อาจจะมีการเงินปอนด์แรงนิดนึง สำหรับเงินปอนด์